Document ID: 32008D0690

ODLOČBA KOMISIJE
z dne 4. avgusta 2008
o spremembi Direktive Evropskega parlamenta in Sveta 2001/109/ES ter Odločbe Komisije 2002/38/ES v zvezi s statističnimi raziskovanji, ki so jih izvedle države članice o intenzivnih sadovnjakih nekaterih vrst sadnega drevja
(notificirano pod dokumentarno številko C(2008) 4070)
(2008/690/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2001/109/ES Evropskega parlamenta in Sveta z dne 19. decembra 2001 o statističnih raziskovanjih, ki jih izvedejo države članice, da ugotovijo pridelovalno zmogljivost intenzivnih sadovnjakov nekaterih vrst sadnega drevja (1), in zlasti tretjega pododstavka člena 1(2) in člena 4(2) Direktive,
ob upoštevanju naslednjega:
(1)
Direktiva 2001/109/ES, ki vzpostavlja seznam vrst sadnega drevja, o katerih morajo države članice izvesti statistična raziskovanja, se izvaja z Odločbo Komisije 2002/38/ES z dne 27. decembra 2001 o določitvi parametrov raziskovanj in kode ter standardnih pravil za strojno čitljivo obliko podatkov v zvezi z raziskovanji o intenzivnih sadovnjakih nekaterih vrst sadnih dreves (2). Navedena odločba uvaja meje pridelovalnih območij, ki jih je treba določiti, njihove šifre ter vrste sadja in zadevne sorte.
(2)
Zaradi tehničnih razlogov je treba Direktivo 2001/109/ES spremeniti, da se posodobi Priloga.
(3)
Prilogo I k Odločbi 2002/38/ES je treba spremeniti, da se določijo meje pridelovalnih področij v Bolgariji in Romuniji.
(4)
Ukrepi, predvideni s to odločbo, so v skladu z mnenjem Stalnega odbora za kmetijsko statistiko, ki je bil ustanovljen s Sklepom Sveta 72/279/EGS (3) -
SPREJELA NASLEDNJO ODLOČBO:
Člen 1
Priloga k Direktivi 2001/109/ES se nadomesti z besedilom iz Priloge I k tej odločbi.
Člen 2
Priloga I k Odločbi 2002/38/ES se spremeni, kakor je navedeno v Prilogi II k tej odločbi.
Člen 3
Ta odločba je naslovljena na države članice.
V Bruslju, 4. avgusta 2008

Labels: 7
19
6